تنهد يوسف وبدأ فى سرد الماضي … اردف بهدوء وترقب _ بصي يا حبيبتى … انتى بنت حلال … والدتك اتوفت بعد والادتك بأسبوع لانها حصل عندها مضاعفات كتير وللاسف مافيش حد اهتم بيها وقتها … والدتك اسمها حنان كانت بتشتغل فى الفيلا عند اخويا ومراته الفت … اخويا لقى عندها اللى ملقاهوش عند الفت الجبارة … اتجوزها فى السر بس للاسف لما عرف انها حامل خاف من مراته لانها كانت قوية وقاسية هى واهلها … ولحد دلوقتى هي كدة … انسانة معدومة الرحمة وللاسف اخويا بقي آلة ليها تحركها زى ماهى عايزة … قدرت تهدده بيكي بعد ما والدتك اتوفت … قدرت تخيره بين انك تتربى معاهم زيك زي الخدم … او يوديكي فى الملجأ … وهو لانه جبان ورخيص قرر يوديكي ملجأ … مش عايز اقول خاف عليكي منها لانه للاسف رماكى للاسوء … ياريته كان جه وحكالى وعرفنى … بس اخويا كان بعيد عنى جدااا … كان بيحاول يثبت نفسه بأي طريقة غلطت … وللاسف طريقته دى راح ضحيتها والدتك وانتى